PREDLOG AMANDMAJEV

**Predlog rebalansa proračuna Republike Slovenije za leto 2020 (Rb2020), EPA1328- VIII**

**334 Ministrstvo za kulturo**

Pri uporabniku **3340 Ministrstvo za kulturo** se

v okviru politike 18 KULTURA IN CIVILNA DRUŽBA

v okviru glavnega programa 1803 Programi v kulturi in mediji

**poveča** podprogram **180306** **Nagrade in socialne pravice na področju kulture** za **500.000 EUR.**

Pri uporabniku 2130 Ministrstvo za gospodarski razvoj in tehnologijo se

v okviru politike 14 PODJETNIŠTVO IN KONKURENČNOST

v okviru glavnega programa 1403 Spodbude za rast in razvoj podjetij

**zmanjša** podprogram 140402 Informativne, izobraževalne in promocijske aktivnosti za **500.000** EUR.

**Obrazložitev:**

Glede proračunske postavke 180306 Nagrade in socialne pravice na področju kulture v Levici menimo, da je stanje slabo; rebalans predvideva povišanje te postavke za 537.526 evrov. Pričakovali bi znatno večje povišanje, zlasti glede potrebe po zagotovitvi sredstev za samozaposlene v kulturi in NVO, ki jih je zelo močno prizadela epidemija Covid-19. Menimo, da sredstva, ki jih MK načrtuje za kritje tega področja socialne varnosti ne ustreza dejanskim kriznim potrebam, sploh pa ne omogoča novih samozaposlitev v kulturi.

Ta podpora je eksistencialnega pomena, saj omogoča njihov obstoj, delovaje in razvoj. Ker se nahajamo v obdobju krize, je nujno, da se krizne okoliščine pri samozaposlenih v kulturi kot izjemno ranljivi oziroma prekarni obliki zaposlitve, z vso odgovornostjo upoštevajo v rebalansu za preostanek leta 2020 in da se ustrezno poskrbi tako za področje samozaposlenih v kulturi kot za nevladni sektor v kulturi. Naj spomnimo, da so delovne štipendije že tako ali tako zelo nizke, ostajajo pa na istem nivoju kot v proračunu, enako nespremenjen ostaja fond za nagrade. Predlagamo, da se tej postavki nameni dodatnih 500.000 evrov. Dodatna sredstva zagotavljamo iz podprograma MGRT v okviru katerega se izvajajo izobraževalne dejavnosti za spodbujanje internacionalizacije gospodarstva in neposrednih tujih investicij. Obrazložitev: Pri NTI gre bodisi za ustanavljanje novih podjetij s strani tujih oseb, bodisi za prevzeme ali razširitve slovenskih podjetij s strani tujih podjetij. Kot NTI se beleži tudi privatizacija državnega premoženja tujcem. Nobenih dokazov ni, da TNI pozitivno vplivajo na razvoj domačega gospodarstva. Nasprotno, v Gospodarskih gibanjih je bila objavljena analiza osmih držav kandidatk za članstvo v EU, ki je pokazala, da se za vsako povečanje deleža tujih naložb v BDP za odstotno točko, gospodarska rast v teh državah v povprečju zmanjša za 0,28 odstotne točke. V okviru podprograma se izvajajo škodljive prakse, zato predlagamo njegovo zmanjšanje.

**334 Ministrstvo za kulturo**

Pri **uporabniku 3340 Ministrstvo za kulturo** se

v okviru politike 18 KULTURA IN CIVILNA DRUŽBA

v okviru glavnega programa 1803 Programi v kulturi in mediji

**poveča** podprogram **180302 Mediji in avdiovizualna kultura**

za **537.526***EUR.*

Pri uporabniku **2130 Ministrstvo za gospodarski razvoj in tehnologijo** se

v okviru politike 14 PODJETNIŠTVO IN KONKURENČNOST

v okviru glavnega programa 1403 Spodbude za rast in razvoj podjetij

**zmanjša** podprogram 140402 Informativne, izobraževalne in promocijske aktivnosti za **537.526**EUR.

**Obrazložitev:**

Rebalans predvideva rez v višini 537.526 evrov. V Levici predlagamo 537.526 evrov dodatnih sredstev na postavki Ministrstva za kulturo, za program Mediji in avdiovizualna kultura. Slovenija je pri financiranju filmske produkcije - zaradi majhnosti filmskega tržišča – odvisna od proračunskih sredstev. Financiranje filma in AV produkcije pa ostaja na isti ravni od leta 2011. Slovenija je v zadnjih letih dosegla drugo največjo negativno rast državne podpore filmskemu in AV področju, kriza Covid-19 je situacijo le še dodatno močno zaostrila.

Parlamentarni Odbor za kulturo je namreč na 3. nujni seji dne 13. 11. 2018 soglasno sprejel sklep, v katerem Ministrstvo za kulturo poziva, naj zagotovi povišanje sredstev na načrtovanih 11 milijonov evrov letno za filmsko in video produkcijo, in sicer postopno do leta 2022. To je v skladu z Nacionalnim programom za kulturo 2014-2017 (NPK je 27. 11. 2013 sprejel Državni zbor), ki je za kakovostno in raznoliko filmsko in AV produkcijo predvidel 11 milijonov evrov, na letni ravni.

V Levici ocenjujemo, da je potrebno rebalans razdeliti na pravičen način. Zato bi dodatna sredstva pridobili z zmanjšanjem pri uporabniku MGRT. Obrazložitev: Dodatna sredstva zagotavljamo iz podprograma MGRT v okviru katerega se izvajajo izobraževalne dejavnosti za spodbujanje internacionalizacije gospodarstva in neposrednih tujih investicij. Pri NTI gre bodisi za ustanavljanje novih podjetij s strani tujih oseb, bodisi za prevzeme ali razširitve slovenskih podjetij s strani tujih podjetij. Kot NTI se beleži tudi privatizacija državnega premoženja tujcem. Nobenih dokazov ni, da TNI pozitivno vplivajo na razvoj domačega gospodarstva. Nasprotno, v Gospodarskih gibanjih je bila objavljena analiza osmih držav kandidatk za članstvo v EU, ki je pokazala, da se za vsako povečanje deleža tujih naložb v BDP za odstotno točko, gospodarska rast v teh državah v povprečju zmanjša za 0,28 odstotne točke. V okviru podprograma se izvajajo škodljive prakse, zato predlagamo njegovo zmanjšanje.

**334 Ministrstvo za kulturo**

Pri uporabniku **3340 Ministrstvo za kulturo** se

v okviru politike 18 KULTURA IN CIVILNA DRUŽBA

v okviru glavnega programa 1802 Ohranjanje kulturne dediščine

**poveča** podprogram **180201 Varstvo kulturne dediščine, arhivska in knjižnična dejavnost**

za **2.317.715** EUR.

Pri uporabniku **2130 Ministrstvo za gospodarski razvoj in tehnologijo** se

v okviru politike 14 PODJETNIŠTVO IN KONKURENČNOST

v okviru glavnega programa 1403 Spodbude za rast in razvoj podjetij

**zmanjša** podprogram 140402 Informativne, izobraževalne in promocijske aktivnosti za **2.317.715** EUR.

**Obrazložitev:**

Rebalans predvideva rez na področju, ki je izjemnega nacionalnega pomena, v višini 2.317.715 evrov. Stanje na proračunski postavki oz. programu 1802 Ohranjanje kulturne dediščine je bilo že pred tem rezom izredno resno in zaskrbljujoče. Po tem rezu pa se to vitalno področje nacionalne kulture izriva na sam rob obsoja. V Levici menimo, da je sanacija in programsko upravljanje ogrožene ter druge ključne kulturne dediščine temeljnega pomena in v najožjem nacionalnem interesu.

S tako brutalnim rezom je resno ogrožen tudi obstoj arhivske in knjižnične dejavnosti, ki je poleg materinega jezika temelj ne le kulturne identitete, temveč tudi zgodovinskega spomina naroda. Kot vemo, se arhivska in knjižnična dejavnost soočata tudi s prostorskimi težavami, kot npr. Zgodovinski arhiv Ljubljana ali Knjižnica inštituta za novejšo zgodovini ter druge ustanove. Nameravan odvzem sredstev resno ogroža arhivsko javno službo ter arhivsko kulturno dediščino. Enako velja tudi za področje opravljanja javnega servisa knjižnic in knjižnično dejavnost kot tako.

Zato v levici predlagamo, da se urgentno zaščiti področje varovanja kulturne dediščine, arhivske in knjižnične dejavnosti in prepreči njegova ogroženost v samem temelju, s ciljem ohranjanja dediščine in arhivskega, zgodovinskega, dokumentarnega, literarnega in knjižnega gradiva za bodoče rodove. Temu v namen naj se dodeli 2.317.715 evrov sredstev, ki se jih črpa iz naslova MGRT. Obrazložitev: Dodatna sredstva zagotavljamo iz podprograma MGRT v okviru katerega se izvajajo izobraževalne dejavnosti za spodbujanje internacionalizacije gospodarstva in neposrednih tujih investicij. Pri NTI gre bodisi za ustanavljanje novih podjetij s strani tujih oseb, bodisi za prevzeme ali razširitve slovenskih podjetij s strani tujih podjetij. Kot NTI se beleži tudi privatizacija državnega premoženja tujcem. Nobenih dokazov ni, da TNI pozitivno vplivajo na razvoj domačega gospodarstva. Nasprotno, v Gospodarskih gibanjih je bila objavljena analiza osmih držav kandidatk za članstvo v EU, ki je pokazala, da se za vsako povečanje deleža tujih naložb v BDP za odstotno točko, gospodarska rast v teh državah v povprečju zmanjša za 0,28 odstotne točke. V okviru podprograma se izvajajo škodljive prakse, zato predlagamo njegovo zmanjšanje.

**334 Ministrstvo za kulturo**

Pri uporabniku **3340 Ministrstvo za kulturo** se

v okviru politike 18 KULTURA IN CIVILNA DRUŽBA

v okviru glavnega programa 1803 Programi v kulturi in mediji

**poveča** podprogram **180304 Založništvo**

za 1.547.481 EUR.

Pri uporabniku **1811 Ministrstvo za zunanje zadeve** se

v okviru politike 03 ZUNANJA POLITIKA IN MEDNARODNO RAZVOJNO

SODELOVANJE

v okviru glavnega programa 0301 Politična diplomacija in konzularne storitve

**zmanjša** podprogram 030102 Multilateralno sodelovanje za **1.547.481** EUR.

**Obrazložitev:**

Rebalans predvideva občuten rez na postavki založništvo, in sicer 1.547.481 evrov. Tak rez izrazito ogroža delovanje avtorjev in prevajalcev, ki so v knjižni verigi gotovo najranljivejši člen, saj so večinoma samozaposleni. Zaradi posledic epidemije Covid-19 založbe odpovedujejo že dogovorjena naročila. Negotovo je izplačilo knjižničnega nadomestila za izposojo knjig, ki predstavlja eksistenco marsikaterega avtorja ali avtorice. Sredstva, ki so predvidena za knjižnično nadomestilo se z rebalansom ne smejo nižati. Ker gre za pravico, ki se uveljavlja za leto 2019 bi lahko nižanje tega zneska pomenilo poseg v to pravico (za nazaj).

Poleg tega je Odredba Ministrstva za kulturo (spomladi letos), o začasnem zadržanju izvrševanja proračuna, posebej ohromila tista področja kulture in umetnosti, kjer ni javnih zavodov, in knjiga z vsemi svojimi akterji je (ob trgu) odvisna predvsem od razpisov. Kritični so bili še nezaključeni razpisi, vključno z dvoletnimi projektnimi razpisi za področja izdaje knjig, bralne kulture, literarnih prireditev, mednarodnega, podpore knjigarnam ter z enoletnim razpisom Rastem s knjigo. Le-ti so bili omejeni z odlokom MK, ki ustavlja procesne in upravne roke in še ni bil preklican. Vse dokler ta odlok velja, JAK odločb ne more izdajati, tudi ne objavljati novih razpisov.

Področje knjige je še posebej ranljivo, založniki so po Covidu utrpeli praktično 90-odstotni padec prometa, veliko tudi na račun dejstva, da knjižnice niso odkupovale knjig tekoče produkcije. Rezerv ni, likvidnost je ogrožena in najmanj, kar je primerno, so dodatni rezi v kulturne transferje, kakršnih je bilo teh v preteklosti že dovolj. Zato v Levici predlagamo, da se področje založništva zaščiti z dodatnimi 1.547.481 evri, iz okvira sredstev MZZ. Obrazložitev: Dodatna sredstva zagotavljamo iz podprograma MZZ v okviru katerega je po naši oceni sredstev za izvajanje zunanje politike več kot dovolj.

**334 Ministrstvo za kulturo**

Pri uporabniku 3340 Ministrstvo za kulturo se

v okviru politike 18 KULTURA IN CIVILNA DRUŽBA

v okviru glavnega programa 1803 Programi v kulturi in mediji

**poveča** podprogram **180308 Umetnostni program**

za **1.981.793** EUR.

Pri uporabniku **1811 Ministrstvo za zunanje zadeve** se

v okviru politike 03 ZUNANJA POLITIKA IN MEDNARODNO RAZVOJNO

SODELOVANJE

v okviru glavnega programa 0301 Politična diplomacija in konzularne storitve

zmanjša podprogram 030102 Multilateralno sodelovanje za **1.981.793** EUR.

**Obrazložitev:**

Postavki 180308 Umetnostni programi se jemlje kar 1.981.793 evrov. Ker postavka zajema programe v kulturi in medije, določene nujne programe v kulturi, festivale, kreativne industrije, film, vzgojo in izobraževanje na področju kulture, sanacijo SNG in druge ključne programe, je tovrstno drastično poseganje v njihovo delovanje, v obliki odvzema proračunskih sredstev, skrajno zaskrbljujoče. Ogroža samo eksistenco zaposlenih, izvedbo programov, razvoj programov ter sam obstoj institucij, ki delujejo v javnem interesu in v javno korist.

V Levici menimo, da je odvzem sredstev na tem vitalnem področju kulture, že tako zelo prizadetem zaradi posledic epidemije Covid-19, nepravičen in škodljiv. Zato predlagamo, da naj se področju dodeli 1.981.793 evrov, in sicer iz postavke MZZ. Obrazložitev: Obrazložitev: Dodatna sredstva zagotavljamo iz podprograma MZZ v okviru katerega je po naši oceni sredstev za izvajanje zunanje politike več kot dovolj.

Poslanska skupina Levica

.